VENDIM 
Nr. 741, datë 2.10.2026

PËR DISA NDRYSHIME DHE SHTESA NË VENDIMIN NR. 866, DATË 27.12.2022, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR ‘SISTEMIM, ASFALTIM E MASA INXHINIERIKE NË KM 21+050-22+050, NË RRUGËN ‘QAFËTHANË–LIN–POGRADEC’’”, TË NDRYSHUAR

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në vendimin nr. 866, datë 27.12.2022, të Këshillit të Ministrave, “Për shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor ‘Sistemim, asfaltim e masa inxhinierike në km 21+050-22+050, në rrugën ‘Qafëthanë–Lin–Pogradec’’”, të ndryshuar, bëhen këto ndryshime dhe shtesa:
a) Në pikat 3 dhe 4, vlera “... 10 703 498 (dhjetë milionë e shtatëqind e tre mijë e katërqind e nëntëdhjetë e tetë) lekësh ...” zëvendësohet me “... 11 899 451 (njëmbëdhjetë milionë e tetëqind e nëntëdhjetë e nëntë mijë e katërqind e pesëdhjetë e një) lekësh ...”; 
b) Në tabelën, bashkëlidhur vendimit, të dhënat për shpronësim të numrit rendor 16 zëvendësohen me të dhënat me të njëjtin numër rendor të tabelës, që i bashkëlidhet këtij vendimi. 
2. Shpenzimet procedurale, në vlerën 50 000 (pesëdhjetë mijë) lekë, përballohen nga Autoriteti Rrugor Shqiptar.
3. Ngarkohen Ministria e Infrastrukturës dhe Energjisë, Autoriteti Rrugor Shqiptar, Agjencia Shtetërore për Shpronësimin dhe Agjencia Shtetërore e Kadastrës, Drejtoria Vendore Pogradec për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu

	Sipërfaqja e shpronësuar m2
	Çmimi lekë/m2
	Vlera (lekë)
	
	
	
	
	

	16
	Vangjo
	Jovan
	Gjika
	8582
	20/105
	1,270.00
	Vresht
	655
	192
	125,760.00
	1,195,953.00
	
	
	1,321,713.00
	Konfirmuar nga ASHK-ja.

	Efekti financiar shtesë
	1,195,953.00

